Bereliochas
Bereliochas (rus. Берелёх, jak. Бөрөлөөх) – upė Rusijoje, Magadano srityje; kairysis Ajan-Juriacho intakas. Prasideda Ochandios kalnagūbryje (Čerskio kalnagūbrio atšaka), teka į pietus. Ilgiausieji intakai: Susumanas (106 km), Sylgybystachas (69 km), Burgandis (61 km), Komanda (50 km). Upės pavadinimas kilęs iš jakutų kalbos žodžio „бөрөлөөх” („vilkų”). Indigirkos baseine yra labai panašaus pavadinimo upė – Biorioliochas.